Ska-P ye un grupo espanyol de ska y punk formato en Vallecas (barrio de Madrit) en 1994. As suyas cancions se caracterizan por o suyo inconformismo con o mundo, a cretica a o capitalismo, faxismo, sionismo y a o racismo, y a esfensa d'a igualdat. A suya canción "Cannabis", reivindicando y refirmando a legalización d'ista substancia, estió la que lis empentó ta conseguir bella popularidat en Espanya, parti de Mexico y Sudamerica. A más tienen seguidors en o Reino Uniu, Belchica, Italia, Suiza, Francia y Alemanya. En os zaguers anyos actuoron en quantos festivals multiculturals, alternativos y anti-globalización d'Europa.